Diari Oficial de la Generalitat Valenciana


Sumari del DOGV 5964, del 27-02-2009 (2009/2251)

RESOLUCIÓ de 20 de febrer de 2009, de la Conselleria d'Agricultura, Pesca i Alimentació, per la qual es convoquen, per a l'exercici 2009, i es publiquen les línies de subvencions i l'import global màxim que financen les ajudes per a la revaloració, la promoció i la millora en el marc de la qualitat, regulades per l'Orde d'11 de gener de 2008.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5964

Data del DOGV
:   27-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2251


Data del document
:   20-02-2009

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda a l'agricultura
    * agrupació de productors agraris
    * institució pública
    * ajuda pública
    * marca comercial
    * suport econòmic
    * indústria agroalimentària
    * denominació d'origen
    * qualitat del producte
    * empresa privada
    * promoció comercial

RESOLUCIÓ de 20 de febrer de 2009, de la Conselleria d'Agricultura, Pesca i Alimentació, per la qual es convoquen, per a l'exercici 2009, i es publiquen les línies de subvencions i l'import global màxim que financen les ajudes per a la revaloració, la promoció i la millora en el marc de la qualitat, regulades per l'Orde d'11 de gener de 2008. [2009/2251]  
L'Orde d'11 de gener de 2008, de la Conselleria d'Agricultura, Pesca i Alimentació, per la qual es regulen les ajudes per a la revaloració, la promoció i la millora en el marc de la qualitat, regula les bases per a la concessió de les esmentades ajudes, règim d'ajudes notificat a la Comissió Europea com ajuda N788/2006, i autoritzat mitjançant la Decisió positiva C (2007)2546, de 8 de juny de 2007.  
Partint d'això, a l'efecte d'iniciar del procediment de tramitació i del consegüent termini de presentació de sol·licituds a les ajudes abans esmentades, a proposta de la directora general de Comercialització, resolc:  
Primer  
Convocar, per a l'exercici 2009, les ajudes per a la revaloració, la promoció i la millora en el marc de la qualitat, regulades per l'Orde d'11 de gener de 2008, publicada en el Diari Oficial de la Comunitat Valenciana, número 5771, de 26.02.2008.  
Segon  
Estes ajudes seran finançades a càrrec dels programes següents:  
Programa 714.60, línia T1690000, «Promoció de la qualitat agroalimentària», dotada amb dos milions cent huitanta-dos mil dos-cents euros (2.182.200 €); i el programa 762.20, línia T6124000, «Millorar la comercialització dels productes agroalimentaris de la Comunitat Valenciana», dotada amb dos milions tres-cents díhuit mil euros (2.318.000 €), a la convocatòria de l'exercici 2009 de les ajudes objecte d'esta convocatòria, tot això d'acord amb la Llei 17/2008, de 29 de desembre, de Pressupostos de la Generalitat, per a l'exercici 2009 (DOCV núm. 5924, de 31.12.2008).  
Tercer  
El termini de presentació de les sol·licituds d'ajudes per a la revaloració, la promoció i la millora en el marc de la qualitat, per a l'exercici 2009, finalitza l'1 de març de 2009.   
Quart  
El termini de justificació de les despeses s'establix fins al 31 d'octubre de 2009, llevat que es determine un termini posterior en la resolució de la concessió de l'ajuda.  
Quint   
Les sol·licituds seran resoltes per la directora general de Comercialització per delegació de la consellera d'Agricultura, Pesca i Alimentació.  
Sext  
Contra esta resolució, que posa fi a la via administrativa, es podrà interposar, amb caràcter potestatiu, recurs de reposició davant de la consellera d'Agricultura, Pesca i Alimentació en el termini d'un mes, a partir de la data de publicació en el Diari Oficial de la Comunitat Valenciana, o bé interposar directament recurs contenciós administratiu davant de la Sala Contenciosa Administrativa de València en el termini de dos mesos.  
València, 20 de febrer de 2009.- La consellera d'Agricultura, Pesca i Alimentació: Maritina Hernández Miñana.